title: Propunere de regulament al Consiliului de încheiere a reexaminării intermediare parţiale a măsurilor antidumping aplicabile importurilor de transpaleţi manuali şi componente principale ale acestora, originare din Republica Populară Chineză

text:
                      COMISIA COMUNITĂŢILOR EUROPENE

                                                      Bruxelles, 27.3.2007
                                                      COM(2007) 137 final

                                          Propunere de

                              REGULAMENT AL CONSILIULUI

      de încheiere a reexaminării intermediare parţiale a măsurilor antidumping aplicabile
     importurilor de transpaleţi manuali şi componente principale ale acestora, originare din
                                   Republica Populară Chineză

                                     (prezentată de Comisie)

RO                                                                                RO
 ---pagebreak---                                         EXPUNERE DE MOTIVE

           1) CONTEXTUL PROPUNERII

              •
     110
                  Motivele şi obiectivele propunerii

              Prezenta propunere vizează punerea în aplicare a Regulamentului (CE) nr. 384/96 al
              Consiliului din 22 decembrie 1995 privind protecţia împotriva importurilor care fac
              obiectul unui dumping din partea ţărilor care nu sunt membre ale Comunităţii
              Europene, astfel cum a fost modificat prin Regulamentul (CE) nr. 2117/2005 al
              Consiliului din 21 decembrie 2005 („regulamentul de bază”) în procedura privind
              importurile de transpaleţi manuali şi componente principale ale acestora, originare din
              Republica Populară Chineză.

              •
     120
                  Contextul general
              Prezenta propunere este elaborată în contextul punerii in aplicare a regulamentului de
              bază şi este rezultatul unei anchete care a fost efectuată în conformitate cu cerinţele de
              fond şi de procedură prevăzute de regulamentul de bază.

              •
     139
                  Dispoziţiile în vigoare în sfera de acoperire a prezentei propuneri

              Nu există dispoziţii în vigoare în sfera de acoperire a prezentei propuneri.

              •
     141
                  Coerenţa cu celelalte politici şi obiective ale Uniunii

              Nu se aplică.

           2) CONSULTAREA PĂRŢILOR INTERESATE ŞI STUDIUL DE IMPACT

              •   Consultarea părţilor interesate
     219
              Părţilor interesate vizate de procedură li s-a acordat deja posibilitatea de a-şi apăra
              interesele în cadrul anchetei, în conformitate cu dispoziţiile regulamentului de bază.

              •   Obţinerea şi utilizarea opiniilor experţilor
     229
              Nu au fost necesare opinii ale experţilor externi.

              •
     230
                  Evaluarea impactului

              Prezenta propunere este rezultatul punerii în aplicare a regulamentului de bază.

              Regulamentul de bază nu prevede un o evaluare generală a impactului, dar conţine o
              listă exhaustivă a condiţiilor ce trebuie evaluate.

           3) ELEMENTELE JURIDICE ALE PROPUNERII

              •
     305
                  Rezumatul acţiunii propuse

              La 31 mai 2006, Comisia a deschis lansat din proprie iniţiativă o reexaminare

RO                                                    2                                                    RO
 ---pagebreak---            intermediară parţială a măsurilor antidumping aplicabile importurilor de transpaleţi
           manuali şi componente principale ale acestora, originare din Republica Populară
           Chineză.

           Informaţiile puse la dispoziţia Comisiei au indicat faptul că, în urma efectuării unor
           modificări după ancheta iniţială în structura unui producător exportator chinez căruia
           nu i-a fost acordat în cadrul acelei anchete statutul de societate care funcţionează în
           condiţiile unei economii de piaţă, anume Ningbo Ruyi Joint Stock Co., Ltd. ('Ningbo
           Ruyi'), au prevalat condiţiile economiei de piaţă. Existau suficiente elemente de probă
           din care reieşea că Ningbo Ruyi îndeplinea criteriile prevăzute la articolul 2 alineatul
           (7) litera (c) din regulamentul de bază. În acest context, s-a considerat că împrejurările
           pe baza cărora au fost stabilite măsurile existente s-au modificat şi că aceste modificări
           erau de natură durabilă.

           Ningbo Ruyi nedivulgând toate societăţile sale afiliate, este imposibil să se atribuie
           statutul de societate care funcţionează în condiţiile unei economii de piaţă tuturor
           societăţilor afiliate. Mai mult, nedivulgând toate părţile sale afiliate în cadrul
           declaraţiilor financiare auditate, Ningbo Tuyi a încălcat Standardul internaţional de
           contabilitate 24 (Informaţii privind părţile afiliate). În acest context, nu se poate
           concluziona că în cazul societăţii Ningbo Ruyi predomină condiţiile economiei de piaţă
           şi astfel nu se poate calcula o nouă marjă de dumping.

           Astfel, se propune încheierea reexaminării fără a se modifica nivelul taxelor aplicabile
           societăţii Ningbo Ruyi.

           Statele membre au fost consultate şi au susţinut această propunere în unanimitate.

           Se propune adoptarea de către Consiliu a propunerii de regulament anexate, care
           urmează să fie publicată în Jurnalul Oficial al Uniunii Europene cel târziu până la 30
           august 2007.

           •
     310
               Temei juridic

           Regulamentul (CE) nr. 384/96 al Consiliului din 22 decembrie 1995 privind protecţia
           împotriva importurilor care fac obiectul unui dumping din partea ţărilor care nu sunt
           membre ale Comunităţii Europene, astfel cum a fost modificat prin Regulamentul (CE)
           nr. 2117/2005 al Consiliului din 21 decembrie 2005.

           •
     329
               Principiul subsidiarităţii

           Propunerea este de competenţa exclusivă a Comunităţii. Prin urmare, principiul
           subsidiarităţii nu se aplică.

           •   Principiul proporţionalităţii

           Propunerea respectă principiul proporţionalităţii din următorul(următoarele) motiv(e).
     331
           Forma de acţiune este descrisă în regulamentul mai sus menţionat şi exclude orice
           decizie la nivel naţional.

RO                                                 3                                                    RO
 ---pagebreak---      332
              Nu este necesară prezentarea modului în care poverile financiare şi administrative
              asupra Comunităţii, a guvernelor naţionale, a autorităţilor regionale şi locale, a
              agenţilor economici şi a cetăţenilor sunt minimizate şi armonizate cu obiectivul
              propunerii.

              •   Alegerea instrumentelor
     341
              Instrumente propuse: regulamentul.
     342
              Alte mijloace ar fi inadecvate din următorul(următoarele) motiv(e).

              Regulamentul de bază mai sus menţionat nu prevede opţiuni alternative.

           4) IMPLICAŢII BUGETARE
     409
              Propunerea nu are implicaţii asupra bugetului Comunităţii.

RO                                                  4                                              RO
 ---pagebreak---                                                    Propunere de

                                    REGULAMENT AL CONSILIULUI

      de încheiere a reexaminării intermediare parţiale a măsurilor antidumping aplicabile
     importurilor de transpaleţi manuali şi componente principale ale acestora, originare din
                                   Republica Populară Chineză

     CONSILIUL UNIUNII EUROPENE,

     având în vedere Tratatul de instituire a Comunităţii Europene,

     având vedere Regulamentul (CE) nr. 384/96 al Consiliului din 22 decembrie 1995 privind
     protecţia împotriva importurilor care fac obiectul unui dumping din partea ţărilor care nu sunt
     membre ale Comunităţii Europene1 (regulamentul de bază), şi în special articolul 11 alineatul
     (3),

     având în vedere propunerea înaintată de Comisie în urma consultării comitetului consultativ,

     întrucât:

                                                A. PROCEDURA

     1.      Măsuri în vigoare

     (1)    În urma unei anchete („ancheta iniţială”), Consiliul a impus, prin Regulamentul (CE)
            nr. 1174/20052, o taxă antidumping definitivă pentru importurile de transpaleţi
            manuali şi componente principale ale acestora, originare din Republica Populară
            Chineză („RPC”).

     2.      Deschidere din oficiu a unei reexaminări
     (2)    Pe baza informaţiilor puse la dispoziţia Comisiei în urma efectuării unor modificări
            după ancheta iniţială în structura unui producător exportator importator chinez căruia
            nu i-a fost acordat în cadrul acelei anchete statutul de societate care funcţionează în
            condiţiile unei economii de piaţă, anume Ningbo Ruyi Joint Stock Co., Ltd. ('Ningbo
            Ruyi'), s-a constatat că în cazul acestei societăţi au prevalat condiţiile economiei de
            piaţă. De fapt, existau suficiente elemente de probă din care reieşea că Ningbo Ruyi
            îndeplinea criteriile prevăzute de articolul 2 alineatul (7) litera (c) din regulamentul de
            bază. În acest context, s-a considerat că împrejurările pe baza cărora au fost stabilite
            măsurile existente s-au modificat şi că aceste modificări erau de natură durabilă.

     1
             JO L 56, 06.03.1996, p. 1. Regulament, astfel cum a fost modificat ultima dată prin Regulamentul (CE)
             nr. 2117/2005 (JO L 340, 23.12.2005, p. 17).
     2
             JO L 189, 21.07.2005, p. 1

RO                                                        5                                                          RO
 ---pagebreak---      (3)   Stabilind, în urma consultării comitetului consultativ, că există suficiente elemente de
           probă pentru deschiderea unei reexaminări intermediare parţiale în conformitate cu
           articolul 11 alineatul (3) din regulamentul de bază, Comisia a publicat un aviz („aviz
           de deschidere”)3 şi a iniţiat o anchetă pe cont propriu ce viza numai să determine dacă
           societatea Ningbo Ruyi funcţionează în condiţiile unei economii de piaţă şi, în caz
           afirmativ, să determine dacă marja individuală de dumping şi nivelul taxei trebuie să
           se bazeze pe costurile proprii/ preţurile interne.

     3.    Părţile vizate de anchetă

     (4)   Comisia a informat oficial Ningbo Ruyi şi importatorul afiliat al acesteia, Jungheinrich
           AG, precum şi reprezentanţii ţării exportatoare şi ai industriei comunitare cu privire la
           deschiderea reexaminării. Părţile interesate au avut posibilitatea să-şi exprime în scris
           punctele de vedereşi să solicite o audiere.

     (5)   De asemenea, Comisia a transmis societăţii Ningbo Ruyi un formular de solicitare a
           statutului de societate care funcţionează în condiţiile unei economii de piaţă şi un
           chestionar şi a primit răspunsurile în termenele stabilite în acest sens. Comisia a
           solicitat toate informaţiile considerate necesare pentru a stabili statutul de societate
           care funcţionează în condiţiile unei economii de piaţă şi practicile de dumping, a
           analizat informaţiile furnizate şi a efectuat vizite de verificare la sediile următoarelor
           societăţi comerciale afiliate:

            –      Ningbo Ruyi Joint Stock Co., Ltd, Ninghai;

            –      Ruyi Industries (Hong Kong) Co., Ltd. ('Ruyi Hong Kong'), Hangzhou;

            –      Jungheinrich Lift Trucks (Shanghai) Co., Ltd. ('Jungheinrich Shanghai'),
                   Shanghai.

     4.    Perioada de anchetă a reexaminării

     (6)   Ancheta practicilor de dumping a acoperit perioada cuprinsă între 1 aprilie 2005 şi 31
           martie 2006 („perioada de anchetă a reexaminării” sau ”PAR”).

                       B. PRODUSUL ÎN CAUZĂ ŞI PRODUSUL SIMILAR

     1.    Produsul în cauză

     (7)   Definiţia produsului în cauză corespunde celei folosite în ancheta iniţială menţionată la
           considerentul (1) de mai sus. Produsele în cauză sunt transpaleţii manuali, care nu este
           autopropulsaţi, folosiţi la manevrarea materialelor depozitate în mod normal pe paleţi
           şi componentele principale ale acestora, adică şasiul şi sistemele hidraulice, originare
           din Republica Populară Chineză, având în prezent codurile NC ex 8427 90 00 şi ex
           8431 20 00 (codurile TARIC 8427 90 00 10 şi 8431 20 00 10).

     3
           JO C 127, 31.05.2006, p. 2

RO                                                 6                                                    RO
 ---pagebreak---      2.     Produsul similar

     (8)    Prezenta reexaminare a demonstrat faptul că transpaleţii manuali fabricaţi de
            societatea Ningbo Ruyi în Republica Populară Chineză şi vânduţi pe piaţa chineză au
            aceleaşi caracteristici fizice de bază şi aceleaşi utilizări ca şi cei exportaţi în
            Comunitate. Prin urmare, aceste produse sunt considerate a fi produse similare în
            sensul articolului 1 alineatul (4) din regulamentul de bază.

                                  C. REZULTATELE ANCHETEI

     (9)    În conformitate cu articolul 2 alineatul (7) litera (b) din regulamentul de bază, în
            anchetele antidumping referitoare la importurile originare din Republica Populară
            Chineză, valoarea normală se stabileşte în conformitate cu alineatele (1) – (6) din
            articolul menţionat, pentru acei producători despre care s-a constatat să satisfac
            criteriile prevăzute de articolul 2 alineatul (7) litera (c) din regulamentul de bază,
            respectiv acolo unde s-a demonstrat că au prevalat condiţiile economiei de piaţă în
            ceea ce priveşte fabricarea şi vânzarea produsului similar. Aceste criterii sunt
            prezentate mai jos sub formă de rezumat:
             –     deciziile economice sunt luate ca reacţie la semnalele de piaţă, fără un amestec
                   semnificativ al statului, iar costurile reflectă valorile de piaţă;
             –     firmele dispun de un set clar de evidenţe contabile de bază, care sunt verificate
                   independent în concordanţă cu standardele internaţionale de contabilitate şi
                   sunt aplicate în toate scopurile;
             –     nu există denaturări cauzate de fostul sistem de economie planificată;
             –     legislaţia privind falimentul şi proprietatea garantează stabilitatea şi securitatea
                   juridică;
             –     operaţiunile de schimb valutar sunt realizate la cursurile pieţei.
     (10)   Ningbo Ruyi a solicitat statutul de societate care funcţionează în condiţiile unei
            economii de piaţă în conformitate cu articolul 2 alineatul (7) litera (b) din
            regulamentul de bază. Comunitatea examinează în mod sistematic dacă grupul de
            societăţi afiliate implicate în producţia şi/sau vânzarea produsului în cauză
            îndeplineşte condiţiile de obţinere a statutului de societăţi care funcţionează în
            condiţiile unei economii de piaţă. Conform Ningbo Ruyi, în această situaţie se
            regăseşte o singură societate afiliată din Republica Populară Chineză, respectiv
            Jungheinrich Shanghai. Ningbo Ruyi a răspuns în termenul acordat la formularul de
            solicitare a statutului de societate care funcţionează în condiţiile unei economii de
            piaţă.

     (11)   În timpul anchetei, industria comunitară a susţinut că există diverse societăţi afiliate
            Ningbo Ruyi, care nu au fost dezvăluite în mod corespunzător de către această
            societate în informaţiile prezentate Comisiei, inclusiv în declaraţiile financiare
            auditate. În opinia industriei comunitare, nedivulgarea societăţilor afiliate în
            declaraţiile financiare reprezintă o încălcare a standardului internaţional de
            contabilitate 24 (Informaţii despre părţile afiliate) şi astfel a solicitat Comisiei să
            verificare această problemă.

RO                                                  7                                                     RO
 ---pagebreak---      (12)   În timpul vizitelor de verificare s-a constatat că există societăţi afiliate care nu au fost
            divulgate în cadrul declaraţiilor financiare auditate (încălcare a standardului
            internaţional de contabilitate 24) sau în răspunsurile la formularul de solicitare a
            statutului de societate care funcţionează în condiţiile unei economii de piaţă şi la
            chestionar. În această privinţă, trebuie menţionat faptul că, atât prin formularul de
            solicitare a statutului de societate care funcţionează în condiţiile unei economii de
            piaţă, cât şi prin chestionarul respectiv, societăţii Ningbo Ruyi i s-a cerut să descrie
            structura sa la nivel internaţional precum şi societăţilor sale afiliate, inclusiv societăţi
            mamă, filiale sau alte societăţi afiliate, implicate sau nu în producţia şi/sau vânzarea
            produsului în cauză. De asemenea, societăţii Ningbo Ruyia i s-a cerut să transmită un
            formular de solicitare a statutului de societate care funcţionează în condiţiile unei
            economii de piaţă pentru fiecare filială sau altă societate afiliată din Republica
            Populară Chineză care fabrica şi/sau exporta transpaleţi manuali şi să ofere detalii cu
            privire la toate celelalte societăţi afiliate.

     (13)   În conformitate cu Raportul de audit şi situaţiile financiare ale Ningbo Ruyi pentru
            exerciţiul încheiat la data de 31 decembrie 2005 ("Raportul pe 2005") şi cu
            răspunsurile la chestionar şi la formularul de solicitare a statutului de societate care
            funcţionează în condiţiile unei economii de piaţă, Ningbo Ruyi a avut numai trei
            societăţi afiliate din Republica Populară Chineză: Jungheinrich AG, Jungheinrich
            Shanghai şi Ruyi Hong Kong. Cu toate acestea, ancheta a dezvăluit faptul că acţionarii
            chinezi ai Ningbo Ruyi deţin de asemenea pachetul majoritar de acţiuni la societăţile
            Ningbo CFA Co., Ltd. ('Ningbo CFA') şi Ningbo Free Trade Zone Ruyi International
            Trading Co., Ltd. ('NFTZ').

     (14)   De asemenea, există şi alte societăţi deţinute de rude ale acţionarilor chinezi ai Ningbo
            Ruyi: CFA Tools Co., Ltd. ('CFA Tools'), o societate înfiinţată în Hong Kong, şi
            Zhejiang Tianyou Import & Export Co., Ltd. ('Tianyou').

     (15)   Toate societăţile menţionate mai sus şi nedivulgate de Ningbo Ruyi sunt astfel afiliate
            societăţii Ningbo Ruyi în sensul prezentei reexaminări. Trei din acestea efectuau
            comerţ cu transpaleţi manuali în Republica Populară Chineză şi toate deţineau licenţă
            comercială care le permiteasă comercializeze transpaleţi manuali. Se pare că aceste
            societăţi au exportat în principal în ţări din afara Comunităţii. Cel puţin trei sferturi din
            volumul de vânzări raportat de Ningbo Ruyi drept vânzări pe piaţa internă au fost de
            fapt vânzări la export prin intermediul unor clienţi interni afiliaţi nedivulgaţi şi clienţi
            neafiliaţi.

     (16)   În sfârşit, natura tranzacţiilor dintre Ningbo Ruyi şi Ningbo Jinmao Import & Export
            Co., Ltd. ('Ningbo Jinmao'), care a fost raportată drept societate afiliată în ancheta
            iniţială (Ningbo Ruyi şi-a vândut acţiunile în noiembrie 2003), indică faptul că cele
            două societăţi au încă legături strânse în comerţul cu transpaleţi manuali. Ningbo
            Jinmao a cumpărat mai mult de jumătate din transpaleţii manuali raportaţi de Ningbo
            Ruyi drept vânzări pe piaţa internă în perioada de anchetă a reexaminării şi a vândut
            apoi o cantitate semnificativă către NFTZ, care i-a exportat. NFTZ nu a cumpărat
            niciun transpalet manual de la Ningbo Ruyi. Faptul că Ningbo Jinmao este unul din
            clienţii principali ai Ningbo Ruyi şi că vinde o cantitate mare din achiziţiile sale
            societăţii NFTZ demonstrează faptul că Ningbo Ruyi ştia sau ar fi trebuit să ştie că
            cele mai multe vânzări efectuate către Ningbo Jinmao nu puteau fi vânzări pe piaţa

RO                                                   8                                                      RO
 ---pagebreak---             internă, deoarece NFTZ, o societate afiliată, exporta produsele cumpărate de Ningbo
            Jinmao.

     (17)   După vizita de verificare la faţa locului, Ningbo Ruyi a furnizat informaţii noi privind
            statutul de societate care funcţionează în condiţiile unei economii de piaţă pentru unele
            dintre aceste societăţi afiliate nedivulgate, argumentând că se poate încă stabili statutul
            de societate care funcţionează în condiţiile unei economii de piaţă pentru întregul grup.
            Argumentele aduse indicau faptul că nedivulgarea era neintenţionată şi că implicarea
            acestor părţi afiliate în vânzarea produsului supus anchetei nu a fost semnificativă. Din
            aceleaşi motive, partenerul societăţii Ningbo Ruyi, Jungheinrich AG, a solicitat de
            asemenea analizarea noilor informaţii şi acordarea statutului de societate care
            funcţionează în condiţiile unei economii de piaţă.

     (18)   Indiferent dacă s-a dorit sau nu întârzierea anchetei prin nedivulgarea la timp a părţilor
            afiliate, cert este că răspunsurile la chestionar au fost atât de incomplete încât
            verificarea existenţei condiţiilor economiei de piaţă pentru grupul Ningbo Ruyi a fost
            imposibilă în timpul vizitelor de verificare efectuate în Republica Populară Chineză.
            Fiind imposibil să se efectueze vizite de verificare la sediile părţilor afiliate
            nedivulgate, gradul de implicare al Ningbo Ruyi în comerţul cu transpaleţi manuali
            rămâne doar o problemă de conjunctură.

     (19)   În orice caz, nedivulgarea de către Ningbo Ruyi a tuturor părţilor sale afiliate în
            declaraţiile financiare reprezintă o încălcare a standardului internaţional de
            contabilitate 24. Obiectivul standardului internaţional de contabilitate 24 este de a
            garanta că situaţiile financiare ale unei societăţi conţin informaţiile necesare pentru a
            atrage atenţia asupra posibilităţii ca poziţia sa financiară şi profitul sau pierderile sale
            să fi fost afectate de existenţa unor părţi afiliate şi de tranzacţiile şi soldurile existente
            cu părţile respective. În cadrul unei anchete antidumping, această divulgare este
            necesară pentru a permite instituţiilor să examineze dacă un grup de societăţi afiliate,
            analizat ca întreg, îndeplineşte condiţiile de atribuire a statutului de societate care
            funcţionează în condiţiile unei economii de piaţă.

     (20)   Încălcarea standardului internaţional de contabilitate 24 demonstrează faptul că auditul
            situaţiilor financiare ale societăţii Ningbo Ruyi nu a fost efectuat în conformitate cu
            standardul internaţional de contabilitate, iar această situaţie pune la îndoială fiabilitatea
            conturilor deţinute de Ningbo Ruyi. Astfel, Ningbo Ruyi nu a îndeplinit al doilea
            criteriu menţionat la articolul 2 alineatul (7) litera (c) din regulamentul de bază.

     (21)   Deşi se pot aplica în cadrul acestei reexaminări dispoziţiile articolului 18 din
            regulamentul de bază privind lipsa cooperării, s-a notat faptul că reexaminarea a fost
            deschisă de Comisie din proprie iniţiativă deoarece dispunea de suficiente elemente de
            probă conform cărora condiţiile economiei de piaţă au prevalat în cazul Ningbo Ruyi,
            ceea ce ulterior Ningbo Ruyi nu a putut demonstra. În consecinţă, s-a considerat că nu
            este necesară invocarea articolului 18 din regulamentul de bază, ci este de ajuns
            încheierea reexaminării şi menţinerea în vigoare a măsurilor existente.

RO                                                    9                                                      RO
 ---pagebreak---                                  D. ÎNCHEIEREA REEXAMINĂRII

     (22)   În lumina rezultatelor anchetei, reexaminarea trebuie încheiată fără a se modifica
            nivelul taxelor aplicabile în cazul societăţii Ningbo Ruyi, care trebuie să fie menţinute
            la acelaşi nivel cu ca şi taxa antidumping definitivă stabilită în ancheta iniţială,
            respectiv 28,5%.
                                            E. DIVULGARE

     (23)   Părţile interesate au fost informate cu privire la faptele şi considerentele principale pe
            baza cărora se are în vedere încheierea prezentei reexaminări şi menţinerea taxelor
            antidumping existente pentru importurile de transpaleţi manuali fabricaţi de Ningbo
            Ruyi. Tuturor părţilor li s-a acordat ocazia de a-şi exprima opiniile. Observaţiile
            primite nu au fost în măsură să schimbe concluziile.

     (24)   În urma divulgării, industria comunitară a susţinut că trebuie să fie aplicate dispoziţiile
            privind lipsa cooperării din regulamentul de bază (articolul 18), iar Ningbo Ruyi
            trebuie să plătească o taxă reziduală de 46,7% în calitate de producător exportator
            necooperant.

     (25)   Jungheinrich AG şi Ningbo Ruyi au considerat că nedivulgarea de către Ningbo Ruyi
            a tuturor societăţilor sale afiliate a avut o importanţă minoră şi neintenţionată şi că nu a
            avut niciun impact asupra situaţiei financiare a Ningbo Ruyi. Astfel, societatea Ningbo
            Ruyi ar trebui să primească statutul de societate care funcţionează în condiţiile unei
            economii de piaţă sau cel puţin să beneficieze de un nivel de taxe individual mai redus.

     (26)   Nedivulgarea tuturor societăţilor afiliate, în special în cazul în care trei din cele patru
            societăţi afiliate nedivulgate erau implicate în comerţul cu transpaleţi manuali, iar
            cealaltă deţinea o licenţă comercială care îi permitea să comercializeze transpaleţi
            manuali, nu poate fi considerată de importanţă minoră deoarece nu a permis să se
            stabilească dacă au fost îndeplinite toate criteriile necesare pentru obţinerea statutului
            de societate care funcţionează în condiţiile unei economii de piaţă (şi nu numai cel de-
            al doilea criteriu privind contabilitatea) pentru toate societăţile, în conformitate cu
            practica standard a Comunităţii. Mai mult, faptul că nedivulgarea tuturor societăţilor
            afiliate nu a fost intenţionată nu este relevant. Este de necontestat faptul că aceste
            societăţi afiliate nu au fost divulgate în cadrul declaraţiilor financiare ale Ningbo Ruyi,
            iar acest lucru demonstrează că a fost încălcat cel puţin al doilea criteriu menţionat la
            articolul 2 alineatul (7) litera (c) din regulamentul de bază. În consecinţă, argumentul
            conform căruia nedivulgarea societăţilor afiliate a avut o importanţă minoră,
            neintenţionată şi fără niciun impact nu poate fi acceptat.

     (27)   În final, aşa cum este indicat la considerentul (3) de mai sus, prezenta reexaminare
            vizează numai să determine dacă societatea Ningbo Ruyi funcţionează în conformitate
            cu condiţiile economiei de piaţă, şi o nouă marjă de dumping s-ar calcula numai în
            cazul în care Ningbo Ruyi primeşte statutul de societate care funcţionează în condiţiile
            unei economii de piaţă. Astfel, statutul de societate care funcţionează în condiţiile unei
            economii de piaţă nefiind acordat, în cadrul prezentei reexaminări nu poate fi stabilită
            nicio nouă marjă de dumping, mai mare sau mică în comparaţie cu cea deja existentă.

     (28)   Prezenta reexaminare trebuie astfel încheiată fără efectuarea niciunei modificări la
            Regulamentul (CE) nr. 1174/2005,

RO                                                  10                                                     RO
 ---pagebreak---      ADOPTĂ PREZENTUL REGULAMENT:

                                                Articol unic

     Reexaminarea intermediară parţială a măsurilor antidumping aplicabile importurilor de
     transpaleţi manuali şi componente principale ale acestora, originare din Republica Populară
     Chineză, deschisă în conformitate cu articolul 11 alineatul (3) din Regulamentul (CE) nr.
     384/96, se încheie fără modificarea măsurilor antidumping în vigoare.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles, […]

                                                   Pentru Consiliu
                                                   Preşedintele
                                                   […]

RO                                                   11                                                    RO


				|

		52013PC0639

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (UE, Euratom) nr. 966/2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului /* COM/2013/0639 final - 2013/0313 (COD) */

			   	EXPUNERE DE MOTIVE
1.           CONTEXTUL PROPUNERII
În cadrul negocierilor privind Regulamentul
financiar, Parlamentul European, Consiliul și Comisia au convenit să
revizuiască Regulamentul financiar pentru a se lua în considerare
rezultatul negocierilor privind cadrul financiar multianual pentru perioada
2014-2020.
Prin urmare, adoptarea noului regulament
financiar a fost însoțită de următoarea declarație
comună a Parlamentului European, a Consiliului și a Comisiei:
„Parlamentul
European, Consiliul și Comisia sunt de acord cu revizuirea Regulamentului
financiar pentru a include modificările ce au devenit necesare în urma
rezultatului negocierilor privind cadrul financiar multianual pentru anii
2014-2020, inclusiv cele privind următoarele aspecte:
- normele de
reportare privind rezerva pentru ajutoare de urgență și privind
proiectele finanțate în cadrul mecanismului Conectarea Europei;
- reportarea
creditelor neutilizate și a soldului bugetar, precum și propunerea
aferentă de înscriere a acestor credite într-o rezervă de plăți
și angajamente;
- eventuala
includere a Fondului european de dezvoltare în bugetul Uniunii;
- utilizarea
fondurilor care rezultă din acordurile privind combaterea traficului
ilegal cu produse din tutun.”
La 27 iunie 2013, s-a ajuns la un acord
politic între Parlament, președinția Consiliului și Comisie
privind pachetul aferent cadrului financiar multianual (CFM) pentru perioada
20142020 și privind proiectul de regulament al Parlamentului European și
al Consiliului de instituire a mecanismului Conectarea Europei (MCE).
Propunerea modifică articolul 13 din
Regulamentul financiar pentru a include normele de reportare privind rezerva
pentru ajutoare de urgență și privind proiectele finanțate
în cadrul mecanismului Conectarea Europei.
În proiectul de regulament al Consiliului de
stabilire a cadrului financiar multianual pentru perioada 2014-2020
(Regulamentul privind CFM) au fost introduse noi modalități, mai
flexibile, pentru creditele neutilizate de angajament și de plată.
Acestea vor fi puse în aplicare prin intermediul ajustărilor tehnice ale
CFM, astfel cum este prevăzut în proiectul de regulament privind CFM și
vor fi mobilizate în cadrul procedurii bugetare în conformitate cu articolul
314 din Tratatul privind funcționarea Uniunii Europene. Prin urmare, nu
mai sunt necesare modificări ale RF pentru aceste noi modalități.
În ceea ce privește Fondul european de
dezvoltare (FED) și astfel cum a precizat Consiliul European din 8
februarie 2013, Comisia intenționează să propună includerea
în buget a FED, începând cu anul 2021.
În contextul cadrului financiar multianual
pentru perioada 2014-2020, nu s-a ajuns la niciun alt acord privind utilizarea
fondurilor care rezultă din acordurile privind combaterea traficului
ilegal cu produse din tutun. Prin urmare, Comisia va continua punerea în
aplicare a acordurilor și, așa cum a procedat și în propunerea
sa privind programul Hercule III, va propune mijloace financiare adecvate și
necesare pentru combaterea de către UE a contrabandei cu țigări și
a contrafacerii acestora, în completarea eforturilor întreprinse de către
statele membre.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Întrucât prezenta propunere nu face decât
să pună în aplicare rezultatul negocierilor privind cadrul financiar
multianual pentru perioada 2014-2020 și are un domeniu de aplicare foarte
limitat, nu s-a derulat nicio consultare publică.
3.           ELEMENTELE JURIDICE ALE
PROPUNERII
Articolul 9 alineatul (2) din proiectul de
regulament privind CFM prevede că suma anuală aferentă rezervei
pentru ajutoare de urgență (RAU) este fixată la 280 de milioane
EUR (prețurile din 2011) și poate fi utilizată până în
exercițiul n+1, în conformitate cu Regulamentul financiar. Rezerva este
înscrisă în bugetul general al Uniunii Europene ca provizion. Se
utilizează mai întâi partea din suma anuală care provine din exercițiul
precedent. Partea din suma anuală aferentă exercițiului n care
nu este utilizată în exercițiul n+1 se anulează.
Acest lucru presupune două
modificări ale articolului 13 din Regulamentul financiar (RF): menționarea
RAU la articolul 13 alineatul (2) din RF și adăugarea ca excepție
la articolul 13 alineatul (6) din RF, întrucât creditele corespunzătoare
sunt înscrise în buget în titlul 40 (Rezerve) ca provizion.
În ceea ce privește norma de reportare
privind proiectele finanțate în cadrul mecanismului Conectarea Europei
(MCE), în expunerea de motive la propunerea de regulament al Consiliului de
stabilire a cadrului financiar multianual pentru perioada 2014-2020, Comisia a
propus deja modificarea regulamentului financiar pentru a permite reportarea
creditelor de angajament către exercițiul n+1[1]. Datorită naturii lor,
aceste proiecte de infrastructuri vor necesita în multe cazuri proceduri
complexe de contractare. În aceste circumstanțe, chiar și
întârzierile limitate pot duce la o pierdere a creditelor de angajament anuale și
pot submina viabilitatea respectivelor proiecte, precum și determinarea
politică a Uniunii Europene de a-și moderniza rețelele și
infrastructurile de transport, energie și telecomunicații.
Textul de compromis convenit referitor la MCE
prevede la articolul 19:
„Creditele care nu au fost utilizate
până la sfârșitul exercițiului financiar pentru care au fost
înregistrate se reportează în conformitate cu Regulamentul (UE) nr.
XXXX/2012 [noul regulament financiar].”
Formularea actuală din RF nu ar permite
reportarea creditelor de angajament către n+1, prin urmare o modificare a
RF este necesară deoarece constituie o derogare de la principiul
anualității. În consecință, articolul 13 alineatul (2) din
Regulamentul financiar trebuie, de asemenea, să fie modificat pentru a
permite reportarea automată către exercițiul financiar următor
a creditelor de angajament neutilizate la sfârșitul unui exercițiu
financiar, în favoarea proiectelor finanțate în cadrul MCE.
2013/0313 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (UE, Euratom)
nr. 966/2012 privind normele financiare aplicabile bugetului general al Uniunii
și de abrogare a Regulamentului (CE, Euratom) nr. 1605/2002 al Consiliului
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 322, coroborat cu Tratatul de instituire
a Comunității Europene a Energiei Atomice, în special articolul 106a,
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Curții de Conturi[2],
hotărând în conformitate cu procedura
legislativă ordinară[3],
întrucât:
(1)       Regulamentul (UE, Euratom)
nr. 966/2012 al Parlamentului European și al Consiliului[4] a fost adoptat la 25 octombrie
2012 și a fost însoțit de o declarație comună a
Parlamentului European, a Consiliului și a Comisiei în care se convine
asupra revizuirii Regulamentului financiar pentru a se lua în considerare
rezultatul negocierilor privind cadrul financiar multianual pentru anii
2014-2020.
(2)       În urma acordului politic
privind cadrul financiar multianual pentru perioada 20142020 și privind
instituirea mecanismului Conectarea Europei și în conformitate cu declarația
comună, este necesar să se modifice Regulamentul (UE, Euratom)
nr. 966/2012 pentru a include normele de reportare privind rezerva pentru
ajutoare de urgență și privind proiectele finanțate în
cadrul mecanismului Conectarea Europei.
(3)       În ceea ce privește
rezerva pentru ajutoare de urgență, creditele corespunzătoare
sunt înscrise în titlul Rezerve din buget. Prin urmare, este necesar ca
Regulamentul (UE, Euratom) nr. 966/2012 să fie modificat astfel încât
să prevadă reportarea către exercițiul n+1 a
creditelor plasate în rezervă și neutilizate în exercițiul n.

(4)       Datorită naturii lor,
proiectele finanțate în cadrul mecanismului Conectarea Europei vor
necesita în multe cazuri proceduri complexe de contractare. În aceste
circumstanțe, chiar și întârzierile limitate pot duce la o pierdere a
creditelor de angajament anuale și pot submina viabilitatea respectivelor
proiecte, precum și determinarea politică a Uniunii Europene de a-și
moderniza rețelele și infrastructurile de transport, energie și
telecomunicații. Pentru a preveni acest lucru, Regulamentul (UE, Euratom)
nr. 966/2012 ar trebui să permită reportarea automată
către exercițiul financiar următor a creditelor de angajament
neutilizate la sfârșitul unui exercițiu financiar, în favoarea
proiectelor finanțate în cadrul mecanismului Conectarea Europei,
ADOPTĂ PREZENTUL REGULAMENT:
Articolul 1
Modificări ale Regulamentului (UE, Euratom) nr. 966/2012
Articolul 13 din Regulamentul (CE) nr.
966/2012 se modifică după cum urmează:
(1)          La alineatul (2) se
adaugă literele (c) și (d), după cum urmează:
„(c) sumele corespunzătoare creditelor de
angajament referitoare la rezerva pentru ajutoare de urgență;
(d) sumele corespunzătoare creditelor de
angajament referitoare la proiectele finanțate în cadrul mecanismului
Conectarea Europei.”
(2)          La alineatul (2), se
adaugă al doilea paragraf, după cum urmează:
„Sumele menționate la literele (c) și
(d) din primul paragraf pot fi reportate numai către exercițiul
financiar următor.”
(3)          Alineatul (6) se înlocuiește
cu următorul text:
„6. Fără a aduce atingere articolului 13
alineatul (2) litera (c) și articolului 14, creditele plasate în
rezervă, precum și creditele pentru cheltuieli cu personalul nu se
reportează. În sensul prezentului articol, cheltuielile cu personalul
includ remunerațiile și indemnizațiile destinate membrilor și
personalului instituțiilor cărora li se aplică Statutul funcționarilor.”
Articolul 2
Intrarea în vigoare
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               COM(2011) 398 final, punctul 1.2.2.
[2]               JO C
[3]               Poziția Parlamentului European din XXXX și
Decizia Consiliului din XXX.
[4]               Regulamentul (UE, Euratom) nr. 966/2012 al Parlamentului
European și al Consiliului din 25 octombrie 2012 privind normele
financiare aplicabile bugetului general al Uniunii și de abrogare a
Regulamentului (CE, Euratom) nr. 1605/2002 al Consiliului (JO L 298,
26.10.2012, p. 1).


Anunţ juridic important

|

52008PC0558

Propunere de regulament (CE) al Consiliului de modificare a Regulamentului (CE) nr. 1083/2006 de stabilire a anumitor dispoziţii generale privind Fondul European de Dezvoltare Regională, Fondul Social European şi Fondul de coeziune, în ceea ce privește anumite proiecte generatoare de venituri  /* COM/2008/0558 final */

	[pic] | COMISIA COMUNITĂŢILOR EUROPENE |Bruxelles, 15.9.2008COM(2008)558 finalPropunere deREGULAMENT (CE) AL CONSILIULUIde modificare a Regulamentului (CE) nr. 1083/2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune, în ceea ce privește anumite proiecte generatoare de venituri(prezentată de Comisie)EXPUNERE DE MOTIVEContextul propunerii |Motivele și obiectivele propunerii Dispozițiile articolului 55 din Regulamentul nr. 1083/2006 nu par a fi adaptate proiectelor cofinanțate de Fondul social european (FSE), care finanțează în mod esențial operațiuni imateriale și nu infrastructuri (care sunt neeligibile). Puține proiecte generează venituri și, cel mai adesea, doar în timpul etapei de executare a operațiunii. De altfel, în cazul micilor operațiuni cofinanțate de FEDER/Fondul de coeziune sau al operațiunilor cofinanțate de FSE, procedurile de monitorizare care trebuie respectate – veniturile pot fi luate în considerare până la trei ani după încheierea programului operațional – apar ca o sarcină administrativă disproporționată comparativ cu sumele în cauză și ca un important factor de risc pentru executarea programelor. |Contextul general Noile reguli de gestiune financiară introduse prin Regulamentul nr. 1083/2006 includ dispoziții referitoare la contribuția financiară a fondurilor (Titlul V), în special cele referitoare la proiectele generatoare de venituri (articolul 55). În sensul articolului 55 alineatul (1) din regulamentul respectiv, se înțelege prin „proiect generator de venituri” orice operațiune care implică o investiție într-o infrastructură a cărei utilizare este supusă unor redevențe suportate direct de utilizatori sau orice operațiune care implică vânzarea sau închirierea unui teren sau a unui imobil sau orice altă furnizare de servicii contra unei plăți. Ținând cont de riscurile de suprafinanțare pentru proiectele generatoare de venituri, aceste proiecte au fost tratate întotdeauna în mod specific în ceea ce privește cofinanțarea din partea fondurilor. Impactul veniturilor generate asupra nivelului maxim al sprijinului comunitar implică stabilirea unei metode de calcul pentru proiectele vizate. Acesta este obiectul articolului 55 din Regulamentul nr. 1083/2006. |Dispoziții în vigoare în domeniul propunerii În timpul perioadei de programare precedente (2000-2006), acest principiu a fost pus în aplicare printr-o abordare forfetară. Articolul 29 alineatul (4) din Regulamentul (CE) nr. 1260/1999, referitor la programele din perioada 2000-2006 (Fondurile structurale), dispunea în special că, în cazul proiectelor de „investiții în infrastructuri care atrag venituri nete substanțiale”, rata maximă de cofinanțare comunitară nu poate depăși, de exemplu pentru Obiectivul 1, 40%, în loc de rata maximă de 75% permisă în mod normal. În consecință, existența „veniturilor substanțiale” determina o reducere a ratei maxime de cofinanțare comunitară. Această reducere a ratei de cofinanțare era forfetară și automată. În schimb, nu exista nicio restricție privind sprijinul comunitar sub acest prag al „veniturilor substanțiale”. Comisia a propus și Consiliul a hotărât să adopte, pentru perioada 2007-2013, o abordare mai precisă și mai exigentă bazată pe calcularea cheltuielii eligibile maxime, în locul unei reduceri forfetare a ratei de cofinanțare. Articolul 55 din Regulamentul nr. 1083/2006 se aplică de acum înainte unei game mai largi de proiecte considerate ca fiind generatoare de venituri [definite la alineatul (1) al articolului], și nu numai proiectelor de investiții în infrastructuri care atrag „venituri nete substanțiale”, cum era cazul în perioada 2000-2006. În cazul proiectelor generatoare de venituri, atunci când veniturile generate sunt insuficiente pentru a asigura viabilitatea financiară a investiției, partea din investiție care necesită o subvenție constituie cheltuiala eligibilă maximă pentru o cofinanțare comunitară. |Coerența cu celelalte politici și obiective ale Uniunii Nu se aplică. |Consultarea părților interesate și evaluarea impactului |Consultarea părților interesate |Metodele de consultare utilizate, principalele sectoare vizate și profilul general al respondenților Statele membre au fost consultate în mod informal de mai multe ori asupra modalităților de punere în aplicare a dispozițiilor articolului 55, asupra dificultăților întâlnite în practică și a diferitelor opțiuni pentru a le rezolva: - consultare privind nota de interpretare a articolului 55: reuniunile Comitetului de coordonare a fondurilor din 27 februarie și 21 mai 2008 au permis examinarea nivelului de flexibilitate permis de textul regulamentului; - consultare privind posibilitatea de a revizui regulamentul: statele membre au fost consultate de două ori, la 25 iunie 2008, în cadrul Comitetului de coordonare a fondurilor și la 3 iulie 2008, în cadrul Grupului pentru măsuri structurale al Consiliului. |Sinteza răspunsurilor primite și modul în care acestea au fost luate în considerare Rezultatul tuturor acestor consultări a fost acela că statele membre au considerat că soluțiile bazate pe interpretarea Regulamentului nr. 1083/2006 nu erau cu totul suficiente. În consecință, o mare majoritate a acestora s-a pronunțat în favoarea unei revizuiri a articolului 55 (limitată la acest articol). |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Comisia a analizat marjele de manevră oferite de textul regulamentului propriu-zis, pentru a rezolva pe cale de interpretare dificultățile exprimate de statele membre. Alegerea unei note de orientare părea să aibă avantajul simplității. Cu toate acestea, deși nota de orientare elaborată de serviciile Comisiei a permis analiza tuturor posibilităților de flexibilitate în ceea ce privește punerea în aplicare a monitorizării, aceasta nu a fost în măsură să includă posibilitatea unei proporționalități pentru calcularea cheltuielii eligibile maxime pentru micile operațiuni sau excluderea operațiunilor FSE. Prin urmare, o revizuire limitată la articolul 55 permite concentrarea discuției asupra unei dispoziții de natură tehnică și creează condițiile unei revizuiri rapide, singura care poate garanta faptul că orice incertitudine juridică este strict limitată în timp. |Elementele juridice ale propunerii |Rezumatul măsurilor propuse Prin urmare, Comisia propune doar modificarea alineatului (5) al articolului 55, celelalte dispoziții ale Regulamentului nr. 1083/2006 rămânând neschimbate. Această modificare constă în înlocuirea dispoziției referitoare la proporționalitate pentru monitorizarea micilor operațiuni (cost total mai mic de 200 000 €) prin neaplicarea dispozițiilor articolului 55 operațiunilor cofinanțate de FSE și operațiunilor cofinanțate de FEDER sau de Fondul de coeziune, al căror cost total este mai mic de 1 milion EUR. În plus, se propune ca această dispoziție să se aplice retroactiv începând de la 1 august 2006. |Temeiul juridic Adoptat la 11 iulie 2006, Regulamentul (CE) nr. 1083/2006 al Consiliului de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 definește reguli comune, aplicabile celor trei fonduri. Fiind bazat pe principiul gestiunii repartizate între Comisia Europeană și statele membre, acest regulament prezintă un nou proces de programare, precum și noile norme pentru gestiunea (inclusiv gestiunea financiară), monitorizarea, controlul și evaluarea proiectelor. |Principiul subsidiarității Propunerea se referă la un domeniu care intră în competența exclusivă a Comunității. Prin urmare, principiul subsidiarității nu se aplică. |Principul proporționalității Propunerea este conformă principiului proporționalității din următoarele motive. |O revizuire limitată la articolul 55 permite concentrarea discuției asupra unei dispoziții de natură tehnică și creează condițiile unei revizuiri rapide, singura care poate garanta faptul că orice incertitudine juridică este strict limitată în timp. Pragul care va fi stabilit trebuie să fie suficient de scăzut pentru a nu periclita regimul general al articolului 55 din Regulamentul nr. 1083/2006, care urmează principiile unei bune gestiuni financiare. Pragul de 1 milion EUR a fost stabilit pentru a limita proporția finanțărilor comunitare care ar fi excluse din domeniul de aplicare al articolului 55. |O asemenea modificare demonstrează faptul că există o voință reală de simplificare a gestiunii fondurilor și va avea cu siguranță un impact pozitiv asupra ritmului de punere în aplicare a programelor, având în vedere faptul că gestiunea micilor operațiuni cofinanțate de FEDER/Fondul de coeziune și a operațiunilor cofinanțate de FSE va fi facilitată și simplificată în mod substanțial. Aceasta va facilita, de asemenea, punerea în aplicare a unor proiecte mai inovatoare, în special în domeniile mediului înconjurător, incluziunii sociale, energiei și cercetării. |Alegerea instrumentelor |Instrumentul (instrumentele) propus(e): regulamentul. |Alte instrumente nu ar fi fost adecvate din următoarele motive. Comisia a analizat marjele de manevră oferite de textul regulamentului propriu-zis, pentru a rezolva pe cale de interpretare dificultățile exprimate de statele membre. Cu toate acestea, deși nota de orientare stabilită de serviciile Comisiei a permis analiza tuturor posibilităților de flexibilitate în ceea ce privește punerea în aplicare a monitorizării, aceasta nu a fost în măsură să includă posibilitatea unei proporționalități pentru calcularea cheltuielii eligibile maxime pentru micile operațiuni sau excluderea operațiunilor FSE. |Implicații bugetare |Propunerea nu are implicații asupra bugetului comunitar. |Informații suplimentare |Simplificarea |Propunerea introduce o simplificare a cadrului legislativ și o simplificare a procedurilor administrative care se aplică autorităților publice (naționale sau europene). |În lumina obiectivelor politicii de coeziune, Comisia consideră că este necesară rezolvarea acestor dificultăți prin realizarea unei revizuiri a Regulamentului nr. 1083/2006 limitată la articolul 55 alineatul (5) și care vizează doar două puncte: excluderea operațiunilor cofinanțate de FSE din cadrul dispozițiilor articolului 55 și stabilirea unui prag mai jos de care proiectele cofinanțate de FEDER sau de Fondul de coeziune ar fi, de asemenea, excluse din cadrul acestor dispoziții, atât în ceea ce privește calcularea cheltuielii eligibile maxime, cât și în ceea ce privește monitorizarea. Celelalte dispoziții ale articolului 55 rămân neschimbate. |Această modificare constă în înlocuirea dispoziției referitoare la proporționalitate pentru monitorizarea micilor operațiuni (cost total mai mic de 200 000 €) prin neaplicarea dispozițiilor articolului 55 operațiunilor cofinanțate de FSE și operațiunilor cofinanțate de FEDER sau de Fondul de coeziune, al căror cost total este mai mic de 1 milion EUR. |Abrogarea legislației existente Adoptarea propunerii va determina abrogarea anumitor dispoziții legislative. |1.  Propunere deREGULAMENT (CE) AL CONSILIULUIde modificare a Regulamentului (CE) nr. 1083/2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune, în ceea ce privește anumite proiecte generatoare de venituriCONSILIUL UNIUNII EUROPENE,având în vedere Tratatul de instituire a Comunității Europene, în special articolul 161,având în vedere propunerea Comisiei[1],având în vedere avizul conform al Parlamentului European[2],având în vedere avizul Comitetului Economic și Social European[3],având în vedere avizul Comitetului Regiunilor[4],întrucât:2.  Cadrul de reglementare pentru perioada de programare 2007-2013 a fost pregătit și negociat cu scopul de a consolida simplificarea programării și a gestiunii fondurilor, eficacitatea intervenției și subsidiaritatea punerii în aplicare a acestora.3.  O abordare mai precisă și mai exigentă, bazată pe calcularea cheltuielii eligibile maxime, a fost pusă în aplicare pentru tratarea proiectelor generatoare de venituri care fac obiectul articolului 55 din Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999[5].4.  Au fost descoperite o serie de dificultăți în ceea ce privește punerea în aplicare a dispozițiilor acestui articol, inclusiv existența unei sarcini administrative disproporționate, în special pentru operațiunile cofinanțate de Fondul social european și pentru micile operațiuni finanțate de FEDER sau de Fondul de coeziune.5.  Aceste dificultăți pot avea consecințe nefavorabile asupra ritmului de gestionare a operațiunilor, în special în cazul proiectelor din domenii corespunzătoare priorităților comunitare, precum mediul înconjurător, incluziunea socială, cercetarea, inovarea sau energia, și asupra numărului de erori în ceea ce privește aplicarea dispozițiilor articolului 55. Prin urmare, respectivul articol trebuie să fie simplificat.6.  Simplificarea trebuie să se aplice tuturor proiectelor care beneficiază de o intervenție a fondurilor structurale sau a Fondului de coeziune, în cursul perioadei de programare 2007-2013. În consecință, trebuie prevăzută o aplicare retroactivă.7.  Prin urmare, Regulamentul (CE) nr. 1083/2006 trebuie modificat în consecință,ADOPTĂ PREZENTUL REGULAMENT:Articolul 1La articolul 55 din Regulamentul (CE) nr. 1083/2006, alineatul (5) se înlocuiește cu următorul text:„5. Alineatele (1)-(4) ale prezentului articol nu se aplică decât operațiunilor cofinanțate de FEDER sau de Fondul de coeziune, al căror cost total este mai mare de 1 milion EUR.”Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Acesta se aplică de la 1 august 2006 tuturor operațiunilor care beneficiază de o intervenție a fondurilor structurale sau a Fondului de coeziune, în cursul perioadei de programare 2007-2013.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuPreședintele […] [1] JO C […], […], p. […].[2] JO C […], […], p. […].[3] JO C […], […], p. […].[4] JO C […], […], p. […].[5] JO L 210, 31.7.2006, p. 25. Regulament modificat prin Regulamentul (CE) nr. 1989/2006 (JO L 411, 30.12.2006, p. 6).


title: Propunere de regulament al Consiliului de modificare a Regulamentului (CE) nr. 147/2003 privind anumite măsuri restrictive referitoare la Somalia

text:
                    COMISIA COMUNITĂŢILOR EUROPENE

                                                    Bruxelles, 31.1.2007
                                                    COM(2007)20 final

                                        Propunere de

                            REGULAMENT AL CONSILIULUI

     de modificare a Regulamentului (CE) nr. 147/2003 privind anumite măsuri restrictive
                                   referitoare la Somalia

                                   (prezentată de Comisie)

RO                                                                                RO
 ---pagebreak---                                 MEMORANDUM EXPLICATIV

     (1)   Poziţia comună 2002/960/PESC din 10 decembrie 2002 prevede impunerea unui
           embargo asupra livrării sau vânzării de arme şi materiale conexe de orice tip
           Somaliei, inclusiv interdicţia furnizării de asistenţă tehnică şi financiară legată de
           activităţi militare în Somalia. Interdicţia furnizării de asistenţă tehnică şi financiară
           legată de activităţi militare a fost pusă în aplicare prin Regulamentul (CE) nr.
           147/2003 al Consiliului din 27 ianuarie 2003.

     (2)   Ţinând seama de propunerea Autorităţii Interguvernamentale pentru Dezvoltare
           (IGAD) privind instituirea unei misiuni de protecţie şi formare în Somalia, Consiliul
           de Securitate al Organizaţiei Naţiunilor Unite a hotărât la 6 decembrie 2006 să
           adauge o scutire de la măsurile menţionate anterior pentru livrările de arme şi
           echipament militar, precum şi pentru formare şi asistenţă tehnică, destinate exclusiv
           sprijinirii misiunii sau utilizării de către aceasta, aşa cum este prevăzut la alineatul
           (3) din UNSCR 1725 (2006).

     (3)   Este necesar ca această scutire de la embargoul asupra asistenţei tehnice şi financiare
           să fie pusă în aplicare prin modificarea Regulamentului (CE) nr. 147/2003 al
           Consiliului.

RO                                                2                                                    RO
 ---pagebreak---                                                Propunere de

                                     REGULAMENT AL CONSILIULUI

         de modificare a Regulamentului (CE) nr. 147/2003 privind anumite măsuri restrictive
                                       referitoare la Somalia

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolele 60 şi 301,

     având în vedere Poziţia comună 2007/…/PESC a Consiliului de modificare a Poziţiei comune
     2002/960/PESC privind impunerea unui embargo Somaliei asupra armelor, muniţiei şi
     echipamentului militar1,

     având în vedere propunerea Comisiei,

     întrucât:

     (1)      Poziţia comună 2002/960/PESC prevede impunerea unui embargo Somaliei asupra
              exporturilor de arme, muniţie şi echipament militar şi interzice furnizarea de
              consultanţă tehnică, asistenţă financiară şi de alt tip, precum şi formare legate de
              activităţi militare în Somalia. Interdicţia furnizării de asistenţă tehnică şi financiară
              legată de activităţi militare a fost pusă în aplicare prin Regulamentul (CE) nr.
              147/2003 al Consiliului din 27 ianuarie 2003 privind anumite măsuri restrictive
              referitoare la Somalia2.

     (2)      La 6 decembrie 2006, Consiliul de Securitate al Organizaţiei Naţiunilor Unite a
              adoptat Rezoluţia 1725 (2006) (denumită în continuare „UNSCR 1725 (2006)”),
              adăugând, printre altele, o scutire de la aceste măsuri restrictive pentru livrările de
              arme şi echipament militar, precum şi pentru formare şi asistenţă tehnică, destinate
              exclusiv sprijinirii misiunii sau utilizării de către aceasta, aşa cum este prevăzut la
              alineatul (3) din UNSCR 1725 (2006).

     (3)      Poziţia comună 2007/…./PESC modifică Poziţia comună 2002/960/PESC pentru ca
              scutirile de la măsurile restrictive să fie conforme cu UNSCR 1725 (2006). Este
              necesar ca Regulamentul (CE) nr. 147/2003 să fie modificat în consecinţă.

     ADOPTĂ PREZENTUL REGULAMENT:

                                                 Articolul 1

     Regulamentul (CE) nr. 147/2003 se modifică după cum urmează:

     1
              JO L….,….2007, p…
     2
              JO L 24, 29.1.2003, p. 2.

RO                                                    3                                                   RO
 ---pagebreak---      (1)    La articolul 3, se introduce următorul alineat (4):

              „(4) Prin derogare de la articolul 1, autoritatea competentă, menţionată în anexă, a
              statului membru în care este stabilit furnizorul de servicii poate autoriza furnizarea
              unei asistenţe tehnice, a unei finanţări sau a unei asistenţe financiare legate de
              activităţi militare, în cazul în care această asistenţă este destinată exclusiv sprijinirii
              misiunii sau utilizării de către aceasta, aşa cum este prevăzut la alineatul 3 din
              UNSCR 1725 (2006).”

     (2)    Se introduce articolul 3a, după cum urmează:

                                               „Articolul 3a

              Comisia va modifica anexa pe baza informaţiilor furnizate de statele membre.”

     (3)    Textul din anexa la prezentul regulament se adaugă ca anexă.

                                                 Articolul 2

     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles, […]

                                                   Pentru Consiliu
                                                   Preşedintele

RO                                                    4                                                     RO
 ---pagebreak---                                                 ANEXĂ

                                                "ANEXĂ

     Lista autorităţilor competente menţionate la articolul 3a

     (se completează de către statele membre)

     BELGIA

     BULGARIA

     REPUBLICA CEHĂ

     DANEMARCA

     GERMANIA

     ESTONIA

     GRECIA

     SPANIA

     FRANŢA

     IRLANDA

     ITALIA

     CIPRU

     LETONIA

     LITUANIA

     LUXEMBURG

     UNGARIA

     MALTA

     ŢĂRILE DE JOS

     AUSTRIA

     POLONIA

     PORTUGALIA

     ROMÂNIA

     SLOVENIA

RO                                                  5            RO
 ---pagebreak---      SLOVACIA

     FINLANDA

     SUEDIA

     REGATUL UNIT

     COMUNITATEA EUROPEANĂ

     Comisia Europeană

     DG Relaţii Externe

     Direcţia A. Platforma de criză şi coordonare politică în cadrul PESC

     Unitatea A2. Gestionarea crizelor şi prevenirea conflictelor

     CHAR 12/106

     B-1049 Bruxelles (Belgia)

     E-mail: relex-sanctions@ec.europa.eu

     Tel. (32 2) 295 55 85, 299 11 76

     Fax: (32 2) 299 08 73”

RO                                                  6                       RO